Sucharit Bhakdi

Sucharit Bhakdi (s. 1946 Washington DC, Yhdysvallat) on saksalais-thaimaalainen tutkijalääkäri ja mikrobiologi.Mainzer Universitätsprofessor Sucharit Bhakdi wird mit dem Aronson-Preis 2001 ausgezeichnet Informationsdienst Wissenschaft Koronaviruspandemian aikana hän sai näkyvyyttä keskeisenä aiheesta salaliittoteorioita esittäneenä henkilönä.Jews ‘Learned Evil’ From Nazis: Leading COVID-19 Conspiracy Theorist in Germany Loses Publisher Over Antisemitic Comments Algemeiner

 Elämä ja tieteellinen ura 
Bhakdi kävi kouluja Sveitsissä, Egyptissä ja Thaimaassa.Sucharit Bhakdi MD Chelsea Green Publishing Hänen vanhempansa olivat thaimaalaisia diplomaatteja. Bhakdi suoritti lääketieteelliset opintonsa Bonnin yliopistossa ja sai tohtorinarvon vuonna 1971. Tämän jälkeen Bhakdi vietti neljän ja puolen vuoden ajan tutkijana Immunobiologian Max Planck -instituutissa Freiburgissa. Hänen siellä tekemänsä työ muodosti pohjan ensimmäisen huokosia muodostavan toksiinin (Staphylococcus aureus -alfatoksiinin) kuvaamiselle vuonna 1981. Bhakdi itse piti myöhemmin merkittävimpänä ansionaan ateroskleroosin kehityksen tutkimuksessa tekemäänsä työtä, jonka pohjalta muotoiltiin uusi ns. "Mainzin hypoteesi" vuonna 1998.

Bhakdi työskenteli lääketieteellisen mikrobiologian professorina Gießenin yliopistossa ennen kuin siirtyi Mainzin yliopiston lääketieteellisen mikrobiologian professoriksi vuonna 1990. Tässä tehtävässä hän toimi, kunnes jäi eläkkeelle vuonna 2012. Bhakdi sai tieteellisen uransa aikana monia palkintoja ja tunnustuksia, kuten Aronson-palkinnon (2001) ja Rheinland-Pfalzin ansioritarikunnan merkin. Hän laati yli kolmesataa tieteellistä artikkelia immunologian, bakteriologian, virologian ja parasitologian aloilla. 

 Toiminta koronaviruspandemian aikana 
Bhakdi sai koronaviruspandemian alettua näkyvyyttä kyseenalaistamalla YouTube-kanavalla uuden koronaviruksen vaarallisuuden. Hän muun muassa syytti Italiassa ja Kiinassa aiheutuneista kuolemista ulkoisia ympäristötekijöitä, kuten ilmansaasteita.FAMOUS DOCTORS AND THEIR DANGEROUS DISINFORMATION  Digital Communication NetworkGermany Is Losing the Fight Against QAnon Foreign Policy YouTube sulki hänen kanavansa palvelusta marraskuussa 2020.

Keväällä 2021 Bhakdi väitti, että pandemia on huijausta, maskien käyttö ja karanteenit "täysin naurettavaa huuhaata" sekä koronaviruksen testaus toimimatonta. Hän myös kertoi uskovansa, että uutta koronavirusta vastaan käyttöön otetuilla rokotteilla tosiasiassa tapetaan ihmisiä.Fact check: COVID-19 vaccines don’t cause death, won’t decimate world’s population USA Today News Heinäkuussa 2021 kolme Bhakdin sensaatiokirjaa kustantanut itävaltalainen Goldegg Verlag ilmoitti katkaisevansa siteet häneen, sillä hänen tulkittiin esittäneen nettivideossa antisemitistisiä käsityksiä. Bhakdin mukaan juutalaisissa pahaa oli heidän hyvä oppimiskykynsä, jota he olivat alkaneet käyttää tehdäkseen pahaa. Bhakdi viittasi kommentillaan Israelin hallituksen toimiin koronapandemian hoidossa.

Vuonna 2021 Bhakdi asettui dieBasis-puolueen ehdokkaaksi Saksan liittopäivävaaleissa.

 Lähteet 

Luokka:Saksalaiset mikrobiologit
Luokka:Saksalaiset lääkärit
Luokka:Thaimaalaiset tieteilijät
Luokka:Salaliittoteoreetikot
Luokka:Koronaviruspandemia 2019–
Luokka:Vuonna 1946 syntyneet
Luokka:Elävät henkilöt